Muhammad Ssegirinya

Muhammad Ssegirinya (yazaalibwa mu Ogwokubiri 22, 1988 n'afa nga 9 Ogwolubereberye 2025) yali mubaka mu Palamenti ow'oludda oluvuganya Gavumenti mu Palamenti ya Uganda ng'akiikirira Kawempe ey'omubukiikakkono.https://observer.ug/lifestyle/68348-here-s-muhammad-ssegirinya-s-plan-for-that-shs-321m-car-cash

 Ebimukwatako n'eby'enjigiriza 
Yazaalibwa mu 1988 mu Butale, Kadugala, mu disitulikiti y'e Masaka, mu Uganda. Yasomera ku Pimbas secondary school gyeyatuulira S4 ne S6, oluvannyuma n'atikirwa ne dipulooma mu by'amawulire okuva kutendekero lya Datamine Technical Business School ne diguli ey'okubiri mu bya sayaansi gyeyagya okuva ku Musa Body University.

 Obumannyirivu mu kukola 
Ssegirinya munamawulire omukugu era omukiise mu palamenti ya Uganda. Yawerezaako nga kansala mu kitongole ekidukanya emirimu gy'ekibuga Kampala ekya  ng'akiikirira abantu ba Kyebando okuva mu 2016 okutuusamu 2020.https://www.monitor.co.ug/uganda/magazines/people-power/ssegirinya-a-radio-caller-who-had-his-sight-on-parliament--3234452

 Obulamu bwe mu by'obuufuzi 
Mu 2011, Ssegirinya yeesimbawo ku ky'entebbe y'okukiikirira Kawempe y'omubukiika ddyo, wabula nebamuwangula. Yeesimbawo mu kamyuufu ka 2016 ak'ekibiina kya Forum for Democratic Change okulaba ani anaaba kiikirira mu palamenti ku lwa Kawempe ey'omubukiika ddayo, wabula nebamuwangula. Yeesimbawo  ku kifo ky'obwa kansala akiikirira Kawempe ey'obukiika ddyo ku kitebe kya KCCA ekya Kampala city hall era n'awangula.

Mu 2021, Ssegirinya yeesimbawo mu konsitituweensi ya Kawempe ey'obukiika ddyo ng'ali ku tikiti y'ekibiina ky'eby'obufuzi ekya National Unity Platform (NUP), n'awangula.https://www.monitor.co.ug/uganda/news/national/mp-elect-ssegirinya-further-remanded--3354066 Obuwanguzi bwe bwawakanyizibwa nnyo ou kubeyali avuganya nabo mu kkooti z'amateeka, naye oluvannyuma nebakusazaamu era kkooti n'emulangirira ng'omuwanguzi.https://www.independent.co.ug/court-dismisses-petition-against-ssegirinya/https://www.monitor.co.ug/uganda/news/national/court-dismisses-poll-petition-against-mp-ssegirinya-3541348https://chimpreports.com/mp-muhammad-ssegirinya-wins-election-petition/

 Okukwatibwa, okutulugunya n'okujanjabibwa 
Nga 3 Ogwomwenda 2021, Ssegirinya yayitibwa poliisi ya Uganda okugenda mu maaso g'ekitongole ekikola ku by'okunoonyereza ku buzzi bw'emisango annyonnyole ku byali bigambibwa nti yeenyigira mu kutemula abantu mu bitundu by'e Masaka.https://www.independent.co.ug/mps-ssegirinya-ssewanyana-summoned-over-masaka-killings/https://www.monitor.co.ug/uganda/news/national/masaka-murders-police-summon-mps-muhammad-ssegirinya-and-allan-ssewanyana--3536938https://observer.ug/news/headlines/70932-court-issues-criminal-summons-against-ssegirinya

Nga 7 Ogwomwenda 2021, kkooti enkulu ey'e Masaka yamusindika ku alimaanda n'emisango enna, esatu nga gyabutemu, ogumu nga gwa kwagala kwenyigira mu butemu.https://www.bbc.com/gahuza/amakuru-58479554https://www.reuters.com/world/africa/uganda-charges-lawmakers-allied-opposition-leader-with-murder-2021-09-07/https://www.africanews.com/2021/09/07/uganda-charges-opposition-mps-over-machete-killings/https://www.thecitizen.co.tz/tanzania/news/east-africa-news/uganda-charges-opposition-mps-over-killings-3542444 Yali mu kkomera ly'e Kitalya.https://www.monitor.co.ug/uganda/news/national/mps-ssegirinya-ssewanyana-charged-with-murder-remanded-3541640https://nilepost.co.ug/2021/09/07/mps-ssewanyana-ssegirinya-remanded-over-masaka-murders/

Obukakafu eri okulumiriza kuno tebwaletebwa. Kyali kikirizibwa nti Ssegirinya ne Ssewanyana baali bakwatiddwa olw'okubeera  abakiise abasinga okumannyikwa mu kuwakanya gavumenti.https://www.nrc.nl/nieuws/2021/10/03/critici-museveni-verder-vervolgd-2-a4060557 Ne mu 2005, abakiise abalala babiri baakwatibwa nga babalumiriza mungeri etaali ntuufu era oluvannyuma nebateebwa.https://observer.ug/news/headlines/71205-why-state-slapped-murder-on-ssegirinya-ssewanyana Nga 13 Ogwokubiri mu 2023, ababbiri bani bateebwa ku kakalu ka poliisi. Nga 10 Ogwomunaana mu 2023 Ssegirinya yatuuka e Budaaki gyeyali mu kufunira obujanjabi mu ddwaliro lya AMC mu kibuga Amsterdam olw'ebiwundu byeyafuna olw'okutulugunyizibwa.https://www.nrc.nl/nieuws/2023/08/27/gemarteld-in-oeganda-herstellen-in-het-amsterdamse-amc-a4172851 Nga 9 Ogwolubereberye 2025 Muhammad ssegirinya yafiira mu ddwaliro e Lubaga mu kampalahttps://www.monitor.co.ug/uganda/news/national/mp-muhammad-ssegirinya-dies-t-37-4883142

 Ebijuliriziddwa 

 Ebiwandiiko ebirala ebijuliziddwa 

 Website of the Parliament of Uganda